James Ewing

James Ewing (25. joulukuuta 1866 – 16. toukokuuta 1943) oli yhdysvaltalainen onkologi ja patologi, jonka mukaan on nimetty Ewingin sarkooma.

Ewing syntyi Pittsburghissa, opiskeli Columbian yliopistossa ja toimi patologian professorina Cornellin yliopistossa. Hänestä kehittyi huomattava onkologi, ja hän oli mukana perustamassa American Association for Cancer Research -syöpäjärjestöä.

James Ewing kuvasi 1920-luvulla itsensä mukaan nimetyn luusyövän. Hän meni vuonna 1900 naimisiin Catherine Halstedin kanssa. Parilla oli vuonna 1902 syntynyt poika, mutta avioliitto päättyi vaimon kuolemaan 1903. 

Ewing julkaisi teoksen Neoplastic Diseases vuonna 1919. Hän menehtyi virtsarakon syöpään New Yorkissa 1943.

Katso myös 
 William Coley

Lähteet 

Yhdysvaltalaiset lääkärit
Patologit
Onkologit
Vuonna 1866 syntyneet
Vuonna 1943 kuolleet